November 2, 2022

Ako si Amparo Felonia Escober na nakatira dati sa 1014 Clamor Compound Bagumbung Caloocan City ay nakatira na sa Block 2 Lot 7 Carlisle Mansion Phase 1 Bagumbong Caloocan City, 74 years old, balo, ina ni Erick Escober Garcia na nakatira din dati sa 1014 Clamor Compound Bagumbong Caloocan City na nkatira na din sa Carlisle Mansion Bagumbong Caloocan City na pagmamay-ari ng aking kapatid na si Joey Escober at Lucy Escober.

Ako’y mahigpit at disiplinadong ina sa pagpapalaki ng aking mga anak. May takot sa Diyos at sinikap iahon sa kahirapan ang aking anak na si Erick E. Garcia para makapagtapos sa kolehiyo.

Nagawang makapagtapos ng aking anak na si Erick E. Garcia ng kolehiyo ngunit paglipas ng ilang buwan ay nagkaanak sila ng kanyang kasintahan na si Leodelyn Senica.

Sa poder ko tumira silang magkasintahan. Nagkaroon ng pagkakataon makapagtrabaho ang aking anak sa pribadong paaralan na kung tawagin ay IMA or Immaculate Mother Academy. Lalaki ang panganay na anak nilang dalawa na pinangalang Nash Erich Garcia. Bilang lola, ako ang madalas mag-alaga sa aking apo. Nasundan ang kanilang anak sa ngalan ni Franciss Andrei Garcia. Sa akin naiiwan at ako nag-aalaga sa mga anak nila sa kadahilanang pareho na nakapagtrabaho ang aking anak at ang kanyang kasintahan.

Nang maisipan na ng aking anak na pumasok sa pampublikong paaralan, naisipan na niya magpakasal kay Leodelyn. Sa una wala naman problema ang kanilang pagsasama bilang mag-asawa. Pero sa paglipas ng ilang buwan, napansin ko na madalas gabihin ng uwi ang asawa ng aking anak. Hindi ako nakikialam sa pagsasama nila. Kahit nagtatalo silang dalawa, hindi nagawang saktan ng pisikal ng aking anak ang kanyang asawa. Hindi naman palainom ang aking anak kaya nagulat ako minsan na uminom si Leodelyn kasama ng ibang katrabaho niya sa aming bahay na walang paalam sa akin o sa aking anak. Wala din alam aking anak sa kadahilang siya nagsa-sideline bilang private tutor.

Dumalas ang kanilang pag-aaway ngunit puro sigawan lang ito at walang sakitan. Minsan sinundo ng aking anak ang kanyang asawa ngunit nagulat ako pag-uwi, hindi sila sabay at nag-sisigawan na sa bahay. Umuwi sa kanyang magulang si Leodelyn na medyo malapit din ang bahay sa amin. Sinama niya ang kanilang mga anak.

Nalaman ko sa aking anak ang tunay na nangyari, kinuwento nya na nakita niya na may iba pang pinupuntahan ito bago umuwi at iba ang kasama neto. Kaya pala madalas sobrang gabi na ito umuuwi at minsan nakainom pa.

Noong gabing iyon din, umuwi mag-isa ang bunsong anak nila na si Franciss sa aming bahay dahil mas gusto niya daw sa kanyang tatay. Kinaumagaha, sumunod naman ang panganay na si Nash umuwi sa amin.

Pagkalipas ng ilang buwan, nagulat ako sa nabalitaan ko na may boyfriend na daw na bago si Leodelyn. Nanggaling pa ang balitang ito sa mga kamag-anak kasama ang kanyang ina mismo. Ang kanyanng boyfriend ay estyudyante niya pala sa Datamex College. Mabilis kumalat ang tsismis na ito na naging katotohan din.

Lumipas ang ilang buwan, dinala niya ang bagong boyfriend sa bahay nila. Bilang ina, nakaramdam ako ng galit. Nagawa ko magsabi ng masamang salita tulad ng pagmumura kapag dumadaan sila sa aming lugar. Ni wala siyang pakialam sa kanilang mga anak na mga musmos noong panahon iyon.

Nagsama sina Leodelyn at nung lalaki sa kanilang bahay. Walang delekadesa kasi mismo sa aming lugar pa sila tumira. Ni hindi nagbibigay ng sustento si Leodelyn sa aking mga apo. Basta na lang iniwan ang mga bata sa aking anak na si Erick.

Nagkaanak sina Leodelyn at ng kanyang kinasakasama, at nagawa na din nitong lumipat sa ibang lugar ngunit iisang barangay lang din. Madalas bilang mangangalakal ng basura, ang kanyang pinsan ay dumadaan sa amin. Eto pa mismo ang nagkwe kwento sa nangyayari kay Leodelyn. Naikwento nga niya hiwalay na sila nung lalaki at may bago nga itong kinakasama. Kinuwento din ng pinsan ni Leodelyn na may anak na din siyang bago sa bago niyang kinakasama.

Mula nang magkahiwalay ang aking anak at si Leodelyn, hanggang ngayon, hindi nagawang bisitahin at sustentuhan ang aking mga apo na sina Nash at Franciss.

\_\_\_\_\_\_\_\_\_\_\_\_\_\_\_\_

Amparo F. Escober